<classify> Akizungumza jana Dar es Salaam wakati akisaini mkataba huo Mkurugenzi wa Star Times, Lanfang Liao alisema lengo la kudhamini ligi hiyo ni kusaidia kuendeleza na kukuza soka la Tanzania liweze kufahamika na kuonekana moja kwa moja katika chanel za StarTimes barani Afrika.Alisema wameamua kusaidia soka kwani ni mchezo unaopendwa na watu wengi hivyo wanataka kuona wateja wao wanafaidika sio tu kwa kurusha mipira ya Ligi za Ulaya, bali Tanzania.Tumeona tuingie makubaliano ya kudhamini ligi ya Tanzania kusaidia kukuza vipaji. Tunaamini wakionekana kupitia chaneli zetu wataweza kujiuza na kununuliwa katika soko la Ulaya na hata Asia, alisema.Kwa upande wake, Rais wa TFF Jamal Malinzi alisema ligi hiyo itaitwa Ligi Daraja la Kwanza ya Star Times, ambapo itashirikisha timu 24 kutoka katika mikoa 16 na kila klabu itapatiwa Sh milioni 15 kwa mwaka.Alisema bado kuna udhamini mwingine wa televisheni itakayorusha matangazo hayo utasainiwa wiki ijayo ili kufikisha kiwango cha fedha za udhamini cha jumla ya Sh bilioni 1.35.Alisema udhamini huo ni mwanzo, kwani wamedhamiria kutafuta kwa kila michuano ikiwemo ligi ya wanawake itakayoanza mwakani na vijana lengo ni kuhakikisha wanakuza soka na kushiriki mashindano ya dunia.  <topic>: michezo 